Návrh na zrušenie úlohy č. 12 v decembri z Plánu legislatívnych úloh vlády Slovenskej republiky na rok 2008, ktorý bol schválený uznesením vlády SR č. 6 z 9.januára 2008

Znenie úlohy:	Vypracovať návrh zákona, ktorým sa mení a dopĺňa zákon           č. 85/1990 Zb. o petičnom práve v znení zákona č. 242/1998 Z. z	
Termín splnenia úlohy:	december 2008	
Predkladá:	vedúci Úradu vlády Slovenskej republiky	

Odôvodnenie návrhu na zrušenie

Úrad vlády Slovenskej republiky predkladá návrh na zrušenie úlohy č. 12 v decembri z Plánu legislatívnych úloh vlády Slovenskej republiky na rok 2008, ktorý bol schválený uznesením vlády SR č. 6 z 9. januára 2008.

Podľa uvedenej úlohy mal Úrad vlády Slovenskej republiky v decembri predložiť na rokovanie vlády návrh zákona, ktorým sa mení a dopĺňa zákon  Národnej rady Slovenskej republiky č. 85/1990 Zb. o petičnom práve v znení zákona č. 242/1998 Z. z. 
	
	Uvedený návrh zákona mal reflektovať spoločenské zmeny v období od prijatia poslednej novely zákona v roku 1998 a tiež nadviazať na zmeny v zákone o sťažnostiach, ktorého novelizácia bola zaradená do Plánu legislatívnych úloh vlády Slovenskej republiky na rok 2008, na september, pod číslom 15. Vzhľadom na to, že z pripomienkového konania novely zákona o sťažnostiach vyplynula potreba vypracovania nového textu zákona, ktorého dokončenie je plánované na druhú polovicu decembra 2008, a javí sa ako účelné a efektívne subsidiárne použitie zákona o sťažnostiach na niektoré otázky petičného práva, navrhujeme úlohu č. 12 v decembri z Plánu legislatívnych úloh vlády Slovenskej republiky na rok 2008 zrušiť a zaradiť ju do Plánu legislatívnych úloh vlády na rok 2009.